Jeg heter Vinícius Júnior. Jeg kom til Madrid i 2018.
FENOMENET
Hva må til for å bli en stjerne i verdens største klubb?
Nytt land, ny kultur, nytt språk. Og alt dette som tenåring.
- Hvordan går det? Fornøyd. - Veldig fornøyd.
Før han kom til Madrid, sa vi til ham: "Dette er ikke en hvilken som helst klubb.
Du skal spille for verdens beste klubb.
Du skal være i garderoben med verdens beste spillere,
og du skal gå ut på Bernabéu foran verdens beste fans."
Vinícius hadde akkurat fylt 18 da han ankom Real Madrid.
Det blir en vakker historie.
Han er kanskje veldig ung, men han har mer enn nok erfaring
til å spille for Real Madrid.
Det blir vanskeligst i begynnelsen, men jeg ønsker ham alt godt.
Og vi er her for å hjelpe ham.
Min forferdelige stemme!
Vinícius hadde lenge vært et stort talent.
Madrid kjøpte ham dyrt fra Brasil,
men han passet ikke inn på laget.
Han hadde ikke vist roen man trenger for å være en storscorer.
Han presterte ikke jevnt, og den ene tingen han virkelig slet med,
var den siste beslutningen foran mål. Den siste berøringen.
Skal du skyte eller sentre?
De klandret ham: "Han løper fort, men kan ikke sentre.
Han tar dårlige valg. Han skyter når han burde legge inn, og når han må skyte..."
Folk tvilte på ferdighetene hans...
5. MARS 2019
...og så ble situasjonen verre for den unge brasilianeren.
Vinícius kan være ute i to måneder med et avrevet leddbånd i ankelen.
Etter seks måneder med tøff rehabilitering gjorde tenåringen seg klar for comebacket.
Han ville vise at han ikke bare var frisk, men at han også hørte hjemme her.
6 MÅNEDER SENERE
Som en ekte fremtidig stjerne lot Vinícius skoene stå for snakkingen.
Toni Kroos til Vinícius. Alene mot Lillo.
- Vinícius skyter. Mål! - Et flott mål!
Vinícius Júnior!
Det var et viktig øyeblikk.
Det var mitt første mål etter skaden, og etter alt presset jeg hadde vært under.
ANGRIPER
Det var et viktig mål for å kunne roe nervene og ha en god sesong.
- Mål av Vinícius... - Júnior!
Vini var på beina igjen,
og nådde raskt potensialet Madrid hadde sett i ham i så ung alder.
Vinícius Júnior har hele målet å sikte på. Vinícius Júnior!
3-2, Real Madrid!
Det virket som om noe plutselig klikket.
Plutselig var han rolig. Når han mottok ballen i feltet,
var han i stand til å ta seg tid og score mål.
Han finner nettet. Når han ikke gjør det,
står han bak 60-65 % av Real Madrids offensive spill.
Han kommer seg forbi fire spillere. Han er et enmannsshow.
Han er en spesiell spiller med ballen i beina, og også fysisk.
Jeg husker et intervju med Vinícius...
VI HADDE ALLTID TROEN PÅ DEG
...hvor han ble spurt om hvorfor han nå scorer målene han ikke scoret før.
Han ga et enkelt svar som vi ikke alltid tenker på.
Han sa: "Jeg var yngre da."
Jeg var 18 da jeg ankom.
Jeg hadde tilbrakt et år i en av de største klubbene i Brasil.
Så kom jeg til verdens største klubb med verdens beste spillere.
Så selvfølgelig var det vanskelig å nå det nivået jeg er på i dag.
Men jeg vil fortsette slik, hjelpe laget og oppnå store ting denne sesongen.
- Hva er Vinícius' drøm? - Å vinne Champions League med Real Madrid.
Courtois!
Benzema! Dette er helt vilt!
Mål!
- Luka... - Modrić!
Mål!
Vinícius Júnior!
For å være verdens beste lag må man vinne Champions League.
Og ingen klubb har løftet pokalen flere ganger enn Real Madrid.
Men veien til en makeløs 14. tittel har aldri vært brattere.
For å vinne pokalen nok en gang må Madrid benytte seg av all sin selvtillit,
og av magien ved klubbens 120 år lange historie.
Det er en nesten umulig oppgave.
Men dette er ingen vanlig klubb.
Dette er Real Madrid.
Det er knapt to uker siden Madrids seier over Chelsea,
men feiringen er over for lengst.
Nå fokuserer laget på neste hinder i jakten på å løfte Champions League-pokalen
for 14. gang. Og dette blir deres største utfordring så langt.
For å komme til finalen må de slå en klubb som ligger an til å vinne Premier League:
Manchester City.
Fin stadion.
Får se om vi vinner. Jeg har spilt her to ganger, men har aldri vunnet.
På det tredje skal det skje, håper jeg.
Hvor mange tar du daglig, Karim?
Det kommer an på. Ikke et bestemt antall. Til det gjør vondt.
Fin kamp. Å spille mot City, med en av de beste troppene...
FORSVARER
...i Champions League-semifinalen er spesielt.
Spesiell er en måte å beskrive utfordringen som venter.
Andre kunne kalt den "umulig".
Agüero! Forbløffende!
Mahrez! Å, strålende gjort.
Kevin De Bruyne! Gündogan!
Manchester City ledes av Pep Guardiola,
Real Madrids erkerival helt siden hans tid som spiller,
og så trener, for Barcelona.
De har et særdeles dårlig forhold, og nå er Guardiola manager
for et av de største og rikeste lagene på planeten.
Manchester Citys fotball under Pep Guardiola
er et fenomen. De spiller vakker fotball.
De er skapt for å bli størst i Europa.
Men selv Pep innrømmer at det er noe unikt ved Real Madrid.
Det er ikke hell. Folk tenker: "De var heldige."
De er ikke redde for ballen.
Når andre ligger under 0-3, blir de redde for ballen.
De har tyngden som følger med det å vite hvordan man skal spille.
SEMIFINALE, 1. KAMP
Det er et møte mellom et Madrid-lag som fortsatt er i utvikling,
og en ny kjempe i fotballverdenen.
Det er også et møte mellom to menn hvis vennskap utenfor banen
er like stort som rivaliseringen på banen.
Første kamp i Champions League-semifinalen.
Manchester City, Real Madrid.
Kampen begynner på best mulig måte
for Manchester City.
Mahrez.
Fortsatt Mahrez.
Legger inn. Det er en strålende stupheading av Kevin de Bruyne.
Kampen er under to minutter gammel, og City har fått en perfekt start.
Grealish legger inn. Finner Jesus.
Fin vending. Og City scorer igjen. Gabriel Jesus!
To mål etter ti minutter. Real Madrid ble truffet av en orkan.
Det gikk fort galt i den kampen.
City bryter. Mahrez har rom.
Har alternativer i midten.
Går for mål. For en bom!
Vi prøvde å spille, men kunne ikke gjøre stort.
ANGRIPER
Det er bare Manchester City i kveld.
Heldigvis for Los Blancos har de en spiller som lever på motgang.
Mendys innlegg.
Benzema med avslutningen. For et mål!
Real Madrid har redusert.
Karim Benzema!
Karim scoret nok et mål. Det vekket oss litt.
Men hele den bortekampen var vanskelig.
Og snart ble den enda vanskeligere.
Fernandinho.
Foden står helt umarkert i midten.
Og Manchester City har en tomålsledelse igjen.
Så hvem skal Madrid vende seg til i dette mørke øyeblikket?
Ingen annen enn Vinícius Júnior,
gutten fra Brasil med målteft.
Flott vending av Vinícius.
Han fortsetter.
Vinícius er gjennom!
En vidunderlig avslutning!
For en kamp vi har her på City of Manchester Stadium!
Det er noe jeg ofte gjør, men ikke med så mye rom,
og spesielt ikke mot et stort lag som City.
Det var et av mine vakreste og viktigste mål.
Kampen på Citys hjemmebane var full av alle følelser,
hendelser, uhell og ville vendinger man kan tenke seg.
Men idet de begynner å komme seg inn i kampen igjen,
blir Real Madrid truffet av nok et lynnedslag.
Dommeren lar spillet fortsette.
Å, for en perle av Bernardo Silva! Rett i krysset. Umulig for Courtois.
Og dramaet var ikke over.
Kroos tar frisparket. Var det hands?
Det er ingen tvil om at ballen treffer Laportes arm.
Med ti minutter igjen er det straffe.
Omtrent det eneste denne helsprø kampen ikke hadde gitt oss ennå.
Hvis det er én som kan holde hodet kaldt
når alle andre får panikk, så er det Karim Benzema.
Men foran et fiendtlig publikum må selv han merke presset.
6 DAGER TIDLIGERE
Benzema mot Herrera.
Og keeperen gjetter riktig.
Real Madrid har fått enda en straffe.
Nok en gang redder Herrera straffen til Benzema!
I kampen før, mot Osasuna, tok jeg to straffer,
og keeperen reddet begge.
Man tenker: "Jøss, kanskje han har mistet selvtilliten."
Benzema skal ta den.
Det er nå eller aldri.
Snakk om å være rolig.
Nerver av stål. Stillingen er 4-3.
Målet skulle vise dem at vi var fulle av selvtillit.
ANGRIPER
Måten han scoret straffen på, viste oss:
"Vi må være modige for å oppnå målene våre."
FORSVARER
Slike straffespark, hvor man frekt lobber ballen midt i mål,
kalles panenka,
og bare de mest selvsikre og dristige spillerne prøver seg på noe slikt.
Og det sender et budskap til Madrids motstandere:
"Vi eier ikke frykt. Vi er her for å vinne."
Jeg gjorde det fordi det var en viktig kamp,
og jeg visste at fansen kom til å huske det lenge.
Kampen ender med tap for Real Madrid.
Men før den andre kampen om en uke er humøret ulikt i de to leirene.
MIDTBANE
Vi tapte bare 3-4. Vi kunne ha tapt 10-1, for eksempel.
Jeg tror City mer enn noe annet var frustrerte.
Vi må kanskje forsvare oss godt, eller kanskje vi kan si at vi må
sette sjansene, men vi var der.
Så jeg klager ikke på resultatet, på prestasjonen eller noe som helst.
Midt i Champions League-dramaet
kan ikke Real Madrid glemme den hjemlige pokalen.
Å vinne Spanias LaLiga er ikke enkelt.
Og Los Blancos er bare én seier unna å sikre seg tittelen.
Marcelo spiller ballen fint inn.
- Her har vi det! - Rodrygo, mål!
Man må prestere jevnt for å vinne LaLiga.
Og laget spilte på høyt nivå hele sesongen.
Derfor hadde vi vunnet ligaen da fire kamper gjensto.
FORSVARER
Vini til Karim!
Og nå er det 4-0!
Det er veldig vanskelig å vinne den spanske ligaen.
Det var første LaLiga-tittel for mange av dem.
Så det var veldig spesielt.
Real Madrid vinner nok en LaLiga-tittel!
MESTERE
Tid for å feire? Ja.
Men de har den viktige returkampen mot Manchester City i tankene,
så de må finne en balansegang mellom ligakampene og Europa.
Vi trenger fansen mer enn noensinne.
Og vi skal gjøre noe magisk: vinne!
2 DAGER SENERE
SNUOPERASJON
SEMIFINALE I UEFA-CUPEN
Etter den første kampen mot City lagde vi en video for å vise spillerne
de mange snuoperasjonene til klubben opp gjennom årene.
Mest for å si: "Det kan gjøres. Spesielt i denne klubben."
MÅL
Det har vært mange uforglemmelige øyeblikk på denne banen.
Mange ville sagt umulige øyeblikk.
Jeg vil takke fansen for hvordan de har behandlet oss.
Aldri gi opp. Kjempe til siste slutt. Det beskriver oss Real Madrid-spillere.
REAL MADRIDS TRENINGSSENTER
Spillerne fokuserer på en usannsynlig snuoperasjon
i semifinalen mot Manchester City.
Men ikke alle er overbevist om at de kan greie det.
De tror på seg selv. De er heldige.
Og hell er en del av spillet. De må tro på at de kan gjøre noe.
Jeg ler fordi det er umulig å se for seg at Real Madrid vinner Champions League.
De gir motstanderen ledelsen før en mirakuløs snuoperasjon.
De har gjort det to ganger. Man kan ikke forvente at de skal gjøre det igjen.
Men det er akkurat det Real Madrid-fansen forventer.
Vi så alle som heiet på oss, som trodde på oss.
Alle spillerne tok frem mobilen og filmet dem.
Det var utrolig.
Når man ser ei lita jente som roper "kom igjen",
er det umulig å ikke bli emosjonell.
Med ett mål er det likt, men for å gå til finalen
trenger Madrid to mål.
4. MAI 2022 SEMIFINALE, 2. KAMP
Velkommen til Santiago Bernabéu!
Velkommen til andre kamp i Champions League-semifinalen.
Velkommen til Real Madrid mot Manchester City!
Rett fra avspark gir laget bånn gass.
Fin pasning til Dani Carvajal...
- Over tverrliggeren fra Karim! - Det var utrolig bra.
Karim i feltet.
Klareringen havner hos Vinícius... Og bommer!
Men City er ikke imponert,
og Thibaut Courtois' mål blir raskt beleiret.
Langpasning. Casemiro prøver å nå den.
Se opp for Foden, som skyter!
Courtois redder!
Pause. Stillingen er 0-0 idet spillerne går inn i tunnelen.
Kom igjen, folkens!
Real Madrid angriper gang på gang, men uten uttelling.
Carvajal legger inn.
- Jeg kan ikke tro det! - Utenfor! Vinícius!
Carlo Ancelotti ser til benken etter inspirasjon.
Rodrygo!
Men det er City som får gjennombruddet.
Bernardo Silva er umarkert.
Et stort hull i Madrids forsvar. Nacho til Gündogan.
Gündogan i feltet. Hvor ender ballen opp?
Mål. Flott mål av Mahrez.
Det gjenstår bare 17 minutter,
og nå trenger Madrid to mål for å utligne og få ekstraomganger.
Etter at de scoret, begynte hele tribunen å heie på oss.
MIDTBANE
Det var det som ga oss styrken til å kjempe til siste slutt.
Man kunne se at fansen inspirerte oss enda mer enn vanlig.
Så vi begynte å tro at vi kunne greie det.
Og det er Real Madrids karakter. Vi gir aldri opp.
Oddsen er imot dem, så Ancelotti bytter inn ungguttene.
Rodri til Cancelo. Cancelo legger inn!
Det var et skudd på mål.
City prøver å avgjøre kampen,
men Courtois holder liv i Madrids håp.
Den redningen var spesiell. Den uken
jobbet vi mye med å redde med beina,
siden Manchester City ofte er nærme mål eller alene med keeper.
Så man må bruke beina.
I begynnelsen trodde ikke folk at jeg var nær ballen.
Men denne vinkelen viser at det var en avgjørende redning.
Hvis jeg ikke var nær ballen med det lange beinet mitt, hadde kampen vært over.
Så det var et spesielt øyeblikk for å fortsette å tro.
Real Madrid nekter å gi opp, selv om det virker umulig.
Carvajal har ballen. Ballen ender opp hos Karim Benzema.
Karim inne i feltet!
Marco Asensio når ikke frem.
I det 89. minutt
var det 99 % sannsynlighet for at City gikk videre, og 1 % for Real Madrid.
Men for et lag som Real Madrid...
1 MINUTT GJENSTÅR
...er 1 % alt de trenger.
Camavinga til bakerste stolpe.
Karim Benzema!
- Mål! Mål! - Hva var det jeg sa?
Vi har minst ni minutter igjen! Kom igjen!
Jeg prøvde å legge inn til Rodrygo. Jeg syns det var en fin assist.
Nok en gang ga det oss motet til å fortsette å presse.
Vi hadde ikke tid til å feire eller noe sånt.
Vi måtte prøve å få et mål til.
Det er der Bernabéus magi kommer inn i bildet.
Fansen oppmuntrer oss. Etter det målet var det seks minutter igjen,
og fansen heiet så høyt de kunne. Det gjør det vanskelig for motstanderen.
Dette er utrolig! Samme hva som skjer, gir laget aldri opp!
Beina dine svikter kanskje, men med fansen i ryggen
slår hjertet hardere, og du kan fortsette å løpe.
Motstanderen begynner å tvile, og tilskuerne er på vår side.
Det er da du innser
at du ikke spiller mot 11, men mot 80 011. Men da er det for sent.
Mange spør meg: "Hvordan føles det?"
Jeg kan ikke beskrive det. Du må være der. Du må oppleve det.
Dette er et sted hvor utrolige ting skjer.
- Rodrygo til Militão. For hard pasning. - Det går bra. Kom igjen.
Éder Militão til Carvajal. Han kan legge inn!
- Mål! Mål! Mål! - Mål! Mål! Mål!
For en fantastisk scoring!
- Utrolig! - Mål av Madrid!
Det var så vilt sterke følelser
at alle begynte å løpe i ulike retninger for å feire med fansen.
Det viser hvor viktig målet var for oss.
Det var så sterke følelser fordi vi scoret to ganger på to minutter.
Det var det! Madrid har greid å få ekstraomganger!
I det 90. minutt var de slått ut!
Det blir ekstraomganger.
Ett mål kan være nok til å sikre seg en plass i finalen,
mens det andre laget står tomhendt igjen.
Courtois til Camavinga, som løper fremover.
- Fortsett! - Han sentrer til Rodrygo.
Rodrygo legger den tilbake til...
- Straffe! Straffe! - Straffe! Straffe!
- Straffe! - Straffe!
Enda en straffe. Enda et stort øyeblikk.
Samme Benzema.
Her kommer Benzema. Ederson i mål.
Karim i oppløpet!
Mål! Mål, mål, mål...
Karim scorer! 3-1!
Real Madrid tar ledelsen for første gang.
Nå må de bare forsvare ledelsen
i 25 minutter mot et skremmende Manchester City.
Det er en laginnsats ledet an av ungguttene,
mens ringrevene heier på dem fra benken.
Luka, Karim, Casemiro, Toni, Marcelo.
Fem gamle karer, ikke sant? Ringrever.
Men på banen har vi Vinícius, Rodrygo, Fede, Camavinga, Ceballos...
Ungguttene! Og vi sto der og støttet dem.
Det er den beste forklaringen på hvor vidunderlig fotballen er.
- Courtois til Rodrygo! - Kom igjen!
Real Madrid har vunnet!
Lenge leve Real Madrids historie! Lenge leve Real Madrids logo!
Lenge leve Real Madrids fans!
Lenge leve Real Madrid!
Etter det vi så mot PSG og Chelsea,
at de greide det i kveld, da de var så å si ute...
Alle de erfarne spillerne ble byttet ut for å jakte en scoring...
Jeg ga Vini en klem på grunn av alt vi har vært gjennom.
Vi kom hit da vi var veldig unge, 18 år gamle.
Alle de vanskelige tingene vi hadde opplevd, var det som fikk oss hit.
Så det var veldig vakkert.
Jeg har spilt mot Rodrygo siden jeg var 13 eller 14.
Vi har alltid vært veldig gode venner.
Og når vi oppnår noe stort, er det herlig å feire sammen.
Dette er den første finalen for noen.
- Det er den femte for andre. - Kom igjen!
Men gleden er den samme for dem alle. Selv for treneren og presidenten.
Takk for at du hentet meg tilbake.
Glad i deg.
Hvorfor ikke et tredje mål?
Hvordan er det mulig?
72 TIMER TIL CHAMPIONS LEAGUE-FINALEN
Tross feiringen vet spillerne at snuoperasjonen har lite å si
hvis de ikke vinner finalen og løfter pokalen.
Vi er der vi ønsket å være.
Vi har jobbet hardt gjennom hele sesongen for å komme hit.
Og nå er det på tide å fokusere på å vinne finalen.
Vi er på vei til flyplassen. Til Paris for å vinne vår 14. pokal. Kom igjen!
48 TIMER TIL CHAMPIONS LEAGUE-FINALEN
Etter ni lange og intense måneder
er Champions League-finalen kampen som avslutter den europeiske fotballsesongen.
Bare 11 spillere går på banen,
men det er hele troppen som har fått dem så langt.
De er alle med på å dele bragden, og presset.
Vi er i enda en **** finale.
****, jeg har savnet dette.
Jeg så på videoer av Liverpool på Instagram,
og tenkte: "****, de er også gode."
Men når de ser på oss, tror jeg de bæsjer på seg.
- Det går begge veier. - De bæsjer på seg mer.
- Hva? - De bæsjer på seg mer.
Hvis det er press i sesongens første LaLiga-kamp,
så se for deg presset i en Champions League-finale.
24 TIMER TIL CHAMPIONS LEAGUE-FINALEN
Arenaen er Stade de France i Paris.
Rivalen er Liverpool, som har vunnet Champions League seks ganger.
Liverpool blir sett på som
det mest historiske og tradisjonsrike laget i Premier League.
De er nok en klubb, som Madrid, med en stolt historie i Serievinnercupen
og Champions League.
Liverpool har vunnet Serievinnercupen.
Jürgen Klopp har vært en fenomenal manager for dem
og har gitt dem en ny storhetstid.
De kontrer raskt og spiller i lengderetningen.
Vi må tenke på alt dette. Og vi har... Det er ikke som...
Det er ikke som om vi ikke aner hva vi skal gjøre.
Vi skal prøve å skape trøbbel for dem.
Det er et topplag med en topptrener.
Den mest erfarne manageren i turneringen er motstanderen, så det er vanskelig.
Men vi skal gjøre et godt forsøk.
For Liverpools angriper Mo Salah er finalen mer enn bare spesiell.
Den er personlig.
Som mange kanskje husker,
møttes lagene i finalen noen år tidligere, i Kyiv i Ukraina.
Og Real Madrid vant den.
Og Mo Salah, som ble skadet, har alltid hatt en torn i kjødet,
og har ønsket å spille mot Real Madrid igjen.
Han uttalte seg offentlig om det og snakket til media.
VI HAR NOE UOPPGJORT MED DEM.
Vi så Twitter-meldingen. Dere har noe uoppgjort.
Real Madrid er i finalen.
For fire år siden satt vi her før den forrige finalen.
Og den endte på trist vis for deg.
Er du på jakt etter hevn mot Madrid? Er det sånn du ser på det?
Ja. Jeg ser på hvordan vi tapte i finalen. Det var en trist dag for oss alle.
Men ja, jeg mener det er tid for hevn.
12 TIMER TIL CHAMPIONS LEAGUE-FINALEN
Før din første Champions League-finale kan angst være din verste fiende.
Jeg har følt mye spenning og press før kamper.
Nå prøver jeg å håndtere det annerledes. Jeg er mer avslappet og prøver å nyte det.
Men i det øyeblikket kunne jeg ikke slappe av. Jeg var så nervøs.
Jeg skal ikke lyve. Jeg gikk på veggen hele natten.
Hvis vi vinner Champions League, skal jeg løpe rundt hele banen.
Heldigvis for de yngste spillerne
er Madrids erfarne ringrever der for å roe ned nervene.
For mange av spillerne våre, som Vinícius, Rodrygo, Camavinga, Fede,
var dette første Champions League-finale, så det er normalt at du er mer nervøs
enn når du spiller i din femte.
Jeg spurte Toni om hvor mange finaler han har spilt i,
og han sa fem, så jeg sa: "Da er du sikkert avslappet."
Det hjelper ikke å være nervøs på banen.
Det er normalt å være nervøs før kampen, siden den er så viktig.
Rodrygo, Mili og jeg snakket med ham før kampen,
og han roet oss ned. "Det er en helt vanlig kamp.
Etter alle de tøffe kampene vi har spilt,
er det viktigste at Real Madrid-spillerne vet hvordan man skal spille."
- Veldig bra. - Karim, ta det rolig, ok?
- Gud. - Ta det rolig.
På grunn av all spenningen og nervene
snakket vi mye om bare å nyte øyeblikket.
Vent. Tenk dere om. Se på hverandre.
Det er ikke en individuell idrett.
Det er en lagidrett. Vi spiller sammen for å vinne.
Kom igjen. Ja.
Vi var avslappet, rolige. Vi lo som et lag.
Vi bare koste oss før det som ventet.
Jeg liker å slappe av dagene før en finale.
Den dagen koste jeg meg med lagkameratene. Alt var positivt, bra.
FORSVARER
Når du skal ut i strid, for å si det sånn, er sånne øyeblikk viktige.
Vi gjorde til og med kortspillet til lagarbeid.
Jeg syns det er vakkert å se.
Kom igjen. Bra. Ja.
Kom igjen.
Det er også en tid til å snakke med familien.
Skal du spise den andre pastaen på flyet?
- Ja. - Hvorfor det?
- Ha det. - Glad i deg.
Hva sa du?
Mens noen spillere slapper av, gjør andre noen siste hjemmelekser.
Det siste jeg gjør før kampen, er å gå gjennom videoene
av straffesparkene de sendte meg.
Jeg må studere dem mer.
Hvis noen har noe uoppgjort i denne finalen, er det Thibaut Courtois.
Hvis du har møtt Real Madrid, vet du at de vinner hver finale.
Derfor tror jeg at jeg er på riktig side av historien.
Han spilte for Atlético Madrid i 2014
da Atlético Madrid spilte mot Real Madrid. Og han var på det tapende laget.
Det gjør det viktig for ham å vinne Champions League.
Nærmest en slags personlig frelse.
Jeg heter Thibaut Courtois, og jeg ankom Real Madrid i 2018.
VEGGEN
Vent her, så gir vi deg et signal.
- Når enn du er klar. - Ja? Ok.
Da jeg ble presentert,
og den første kampen, var en spesiell følelse.
Det er noe man drømmer om som liten. Spesielt jeg, som er fra Belgia,
forventer ikke å få muligheten til å spille for verdens største klubb,
Real Madrid.
En drøm går i oppfyllelse. Dere aner ikke hvor glad jeg er.
Bare de som virkelig kjenner meg, vet hvor hardt jeg jobbet for å komme hit.
Jeg vet hvordan det er å spille mot Madrid.
Jeg vil bli logoen verdig, og verdiene og historien den står for.
- Jeg er glad for å se deg. - Tusen takk.
Du burde spille basketball, ikke sant?
Du burde bare være keeper eller midtstopper.
Med tanke på hvor stor han er,
har han god koordinasjon, og jeg vil si at som keeper...
LANDSLAGSTRENER FOR BELGIA
...forhindrer han vinkler som andre keepere ikke kan.
Bra!
De siste fire årene var Keylor Navas førstevalget i mål.
Så Thibaut måtte kjempe for sin plass i startelleveren.
Da han kom til Real Madrid, gjorde Keylor Navas det vanskelig.
Det var vanskelig fordi Keylor Navas har status
som keeperen som vant tre Champions League med Real Madrid.
Men noe som er slående ved Courtois, er hvor selvsikker han er.
Man må takle presset og være mentalt sterk,
for man blir kritisert av fansen, som alltid krever mye, og av pressen.
Så man må bare fokusere på å jobbe hardt. Ikke bli demotivert, men fortsett å jobbe.
Til slutt vil det skje noe bra.
Han gjorde seg fortjent til klubbens respekt ved å jobbe hardt
og bare gjøre jobben.
- For en redning. - Courtu!
Thibaut har ballen.
Cancelo skyter!
Han kan redde markkrypere og kaste seg
som om han var 170 cm. Han har fortjent det.
Det Courtois gjør i kampene, er akkurat det han gjør på treningen.
Noen ganger sier jeg til ham: "Du må gi spissene våre en sjanse."
På treningen lar han dem ikke score et eneste mål.
3 TIMER TIL CHAMPIONS LEAGUE-FINALEN
Få timer før finalen
la Courtois merke til et sammentreff som han tror vil bringe hell.
Romnummeret mitt ender på 14.
La oss gå for vår 14. pokal.
Dette laget ble avskrevet før sesongstart,
og nå er de 90 minutter unna en plass i historiebøkene.
Men i fotball er det ingen som husker taperne.
Courtois i mål, Carvajal, Militão, Alaba og Mendy i forsvaret.
Valverde begynner på midtbanen sammen med Modrić, Casemiro og Kroos,
med Vinícius Júnior og Karim Benzema på topp.
KONGENE AV EUROPA
Frem til nå har alt gått bra.
Vi er klare for utfordringene som utvilsomt vil komme.
1 TIME TIL CHAMPIONS LEAGUE-FINALEN
Jeg tror de har ånden til å gjøre det som må til, selv i én kamp.
Og Liverpool-spillerne vet det.
Selv hvis de leder 1-0 eller 2-0, vet de at før eller senere,
på grunn av Real Madrid-spillernes tro, kan de komme tilbake.
Man må respektere dem for det.
Det de viste, er fantastisk, og det er en del av spillet.
Den psykologiske delen av spillet er det viktigste.
En finale handler ikke om å spille bra...
- Nei. - ...men om å vinne eller tape.
Troppens besluttsomhet og samhold skal bli testet som aldri før.
Kom igjen. La oss vinne.
For å triumfere må de slå en rival som er ute etter hevn,
og som er fast bestemt på å ta tilbake tittelen.
- Klare for vanskelige øyeblikk? - Vi er sammen om dette.
- Vi går ut om tre minutter. - Kom igjen.
Én, to, tre, Madrid! Kom igjen!
Spillerne er på vei ut på banen
til den største begivenheten i klubbfotballen.
Avspark i Champions League-finalen.
Thiago. Ut til Henderson. Han finner Alexander-Arnold med headingen.
Arnold fortsetter. Finner plass til å legge inn.
Salah får avsluttet. Stoppet av Courtois.
I en finale kan et tidlig mål bli et uoverstigelig hinder.
Det er Liverpool som tar initiativet og slår leir på Madrids banehalvdel.
Mané.
Fortsatt Mané.
Jøye meg! Utrolig redning!
Nok en gang er det Madrids tårnhøye keeper, Thibaut Courtois,
som holder dem inne i kampen.
Skuddet til Mané var nok det vanskeligste.
Han gikk innover og skjøt hardt. Det var fantastisk å redde.
Da følte jeg: "Ok, i dag blir det vanskelig for dem å score mot meg."
Konaté løper fremover.
Ut på kanten til Alexander-Arnold.
Salah header innlegget rett på Courtois. Han er godt plassert og redder enkelt.
Det nærmer seg pause, og Los Blancos begynner å utfordre Liverpools forsvar.
Stade de France... Benzema har sjansen til å score!
Benzema! Å nei!
Benzema... Han scorer!
Real Madrid har tatt første stikk.
Men de sjekker om det var offside.
Hvem var nær ballen sist? Kommer målet til å bli stående?
Et mål rett før pause er den beste måten å avslutte omgangen på.
Reprisen blir sett på fra alle vinkler, og Benzemas mål blir annullert.
Toni Kroos leter etter Benzema.
Og der blåses omgangen av.
Til pause er stillingen fortsatt 0-0.
I garderoben analyserer Carlo Ancelotti lagets prestasjon så langt.
Liverpool spiller med høy intensitet, så Madrids pasninger må bli bedre.
Vi har vært litt trege med ballen.
Ikke modige nok, og posisjoneringen var ikke helt riktig.
Dere må posisjonere dere bedre og gi ballen raskere videre.
Siden vi scoret, har vi merket at de har begynt å bli mer redde for oss.
Så la oss begynne andre omgang like bra og fortsette å gjøre dem redde.
Ok? Rett fra avspark.
- Husk kombinasjonene. - Kom igjen!
Midtbanespillerne var ikke i de riktige posisjonene.
Så i andre omgang måtte vi være bedre på kontringene.
De presset så hardt at vi virkelig kunne skape trøbbel på kontringene.
Andre omgang er i gang.
Mendy har ballen. Spiller tilbake.
Liverpool presser her. Militão har ballen.
Han takler presset godt. Pasning ut til høyre.
Carvajal skjærer innover og løper av gårde.
Til Casemiro. Casemiro til Modrić.
Modrić har to spillere på seg. Vi får se om han kan vende om.
Godt press av Liverpool, til Modrić får ballen forbi to av dem.
Bra av Carvajal, som finner Valverde på høyre.
Valverde. Fortsatt Valverde.
Fortsatt Valverde. Mål! Mål! Mål!
Å score i finalen var et stort øyeblikk. Det herligste i karrieren min.
Jeg har alltid drømt om å komme meg til finalen og score,
og å bli en del av historien til verdens største klubb.
To av Real Madrids unge stjerner sto for gjennombruddet.
Vinícius Júnior og Fede Valverde.
Skal jeg trykke på "play"?
Jeg kunne se det tydelig. Vini løp mot bakerste stolpe.
Jeg lot hjertet mitt lede meg. Det ville enten funke eller ikke.
Jeg var på rett sted til rett tid.
Ballen endte i nettet. Det er alt som har noe å si.
Henderson.
Salah.
Salah skyter!
Nok en gang er Thibaut Courtois sterk.
Liverpool ble sjokkert, og angriper med alt de har.
Hvor lenge kan Thibaut Courtois holde stand mot Liverpools angripere?
Hvor lenge kan Madrids forsvar holde ut?
Salah! Salah prøver å legge inn.
Sentrer innover i banen. Salah skyter!
Den traff en annen spiller. Courtois! Han var i ubalanse!
Så du hvordan ballen gikk via en Liverpool-spiller?
- For en keeper. - Kom igjen, nå. Forsvar!
Liverpool nærmer seg! Vi må holde ut!
Se opp! En langpasning i retning Salah!
Salah har ballen! Salah har ballen!
- Courtois! Utrolig! - Gud! For en keeper!
Kom igjen!
- Real Madrids beste spiller. - Courtois er en legende. For en kamp.
- Her kommer Keita... - Herregud! Herregud!
Ballen havner hos Vinícius. Karim på motsatt side.
Kroos! Karim på motsatt side!
Karim til Vini!
Se opp! Liverpool på venstresiden, til streken.
Legger inn! Bra, Militão!
- Rolig, nå! - Karim sentrer.
Finner Camavinga, som spiller ballen til Kroos.
Kroos er veldig lur.
- Veldig lur! Hvor lenge er det igjen? - To minutter.
Det er bare noen sekunder igjen,
og Madrid-benken tør knapt å se på mens lagkameratene på banen
kjemper for å holde på ledelsen.
Ett minutt igjen! Keita til Fabinho på venstresiden!
Fabinho får ballen over på høyrefoten!
Han legger inn. Courtois!
Nå må de vel være mestere for 14. gang?
Femten sekunder!
Keita legges i bakken av Kroos!
Frispark! Noen vil ikke at dette skal ta slutt!
Det er over!
Real Madrid er mestere!
For 14. gang!
Real Madrid vinner Champions League! De er størst i Europa!
- Real Madrid har vunnet! Utrolig! - Real Madrid er udødelig!
Det er over.
Real Madrid er best i Europa for 14. gang, en rekord.
Det som begynte for 11 måneder siden, med et lag i utvikling
som få trodde på, vil nå gå inn i historiebøkene
som en av tidenes beste sesonger.
Veien til finalen kunne ikke vært vanskeligere.
Men dette er en klubb som aldri gir opp, som gir alt til siste slutt.
I dag trengte jeg å vinne en finale. For karrieren min og det harde arbeidet.
Jeg kom tilbake til Madrid, og vi hadde en utrolig sesong.
Jeg vil aldri slutte å takke presidenten og spillerne
for den flotte atmosfæren vi har greid å skape.
Å vinne fem av fem Champions League-finaler er utrolig.
Det viktigste var å vinne.
Jeg er glad for at Vini scoret, men hadde det vært en annen spiller,
ville jeg vært like glad, for jeg ønsket å vinne Champions League.
Jeg kan ikke beskrive hvordan jeg har det i denne vidunderlige klubben.
Dette laget har så mye historie,
og til slutt viste vi verden at vi er i live. Vi er her, og vi vant.
Karim ga meg kapteinsbindet. Det var en flott gest.
Jeg er kapteinen, men Karim har spilt hele sesongen
og har scoret masse mål.
Det var flott. Og jeg ba ham ikke om å gjøre det.
Marcelo skal løfte en 14. Champions League-pokal.
Da jeg løftet pokalen, ble jeg lettet.
Lettet som: "Å, vi klarte det."
Å vinne, å spille, å være en del av Real Madrid...
Det ene ordet jeg ville brukt, er familie.
Spillerne er vennene mine.
Det er en familie, og du merker det på banen.
Samholdet har vært nøkkelen til å oppnå alt vi har gjort denne sesongen.
Ingenting er umulig. Føles som om gode ting skjer i den hvite trøya.
Real Madrid betyr alt for meg.
Det er klubben jeg alltid drømte om å spille for.
Det føles som et hjem.
- Jeg ville blitt her hele livet. - Vil de ha meg ut, må de drepe meg.
Den trøya og det stadionet.
Fansen. Det er nøkkelen til Real Madrids tiltrekningskraft.
Og vinneren av Ballon d'Or i 2022
er deg, Karim Benzema.
Ballon d'Or er både en individuell og en kollektiv pris.
Så for meg er årets Ballon d'Or for folket.
I Real Madrid spiller man ikke finaler. Man vinner dem.
Vinn, vinn, vinn. Samme hvordan.
Vi kom oss hit. Vi vant. Det skjedde. Og nå snakker alle om nummer 15.
Det hadde vært fint å vinne en til.
Vi har spillere her som kan vinne seks Champions League-titler.
For en sesong!
For en sesong.
Dette har vært en av de beste sesongene i Real Madrids historie.
Og det har blitt en del av vårt DNA. Real Madrid til siste slutt.
Tekst: Espen Stokka